༢.༡.༡. ཉེན་སྲུང་གི་དོན་ལུ་ གན་རྒྱ་གུ་ མཚན་རྟགས་བཀོད་པ། - Investigative Journalism Manual | Investigative Journalism Manual\n> Chapters > ལེའུ་ ༦ > ༢. ཁྱོད་རའི་གནས་ཚུལ་བྱིན་མི་ ཉེན་སྲུང་འབད་ནི། > ༢.༡.༡. ཉེན་སྲུང་གི་དོན་ལུ་ གན་རྒྱ་གུ་ མཚན་རྟགས་བཀོད་པ།\nཁྱོད་ར་དང་ དཔང་པོ་གཉིས་ཆ་ར་ལུ་ ཉེན་སྲུང་གི་ཐབས་ལམ་ ཁག་ཆེ་ཤོས་གཅིགཔོ་དེ་ ཁྲིམས་མཐུན་གྱི་གན་རྒྱ་གུ་ དཔང་པོ་དང་བཅས་ མཚན་རྟགས་བཀོད་ནི་དེ་ཨིན། དེ་བཟུམ་མའི་ གན་ཡིག་ཤོག་ལེབ་རེ་རེ་གུ་ ཁྲིམས་རྩོད་པའི་གདོང་ཁར་ རྟགས་བཀོད་བཀོདཔ་དེ་ རྒྱལ་ཁབ་མང་ཤོས་ཀྱི་ ཁྲིམས་ཁང་ཚུ་ནང་ ངོས་ལེན་འབད་དོ་ཡོདཔ་མ་ཚད་ ཁྲིམས་མཐུན་གྱི་ ཁེ་ཕན་ཡང་ཡོདཔ་ཨིན། དེ་ཡང་ ཁྱོད་ཀྱི་དཔང་པོ་དེ་གིས་ གལ་སྲིད་ དགོས་མཁོ་བྱུང་པ་ཅིན་ ཁྲིམས་ཁང་ནང་བཅར་ཏེ་ སྒྲུབ་བྱེད་ཚུ་ གསལ་སྟོན་འབད་ནི་ཨིན་པའི་ ཁས་ལེན་འབད་བའི་བརྡ་མཚོན་ཨིན། གན་ཡིག་དེ་ བློ་གཏད་ཚུགས་པའི་ ཁྲིམས་རྩོདཔ་ཅིག་ལུ་ ཉེན་སྲུང་དང་ལྡནམ་སྦེ་ བཞག་བཅུག་དགོ། གལ་སྲིད་ ཁྱོད་ཀྱི་གནས་ཚུལ་དེ་ལུ་ ཁྲིམས་ཐོག་ལས་ དོ་འགྲན་འབད་མི་འཐོན་པ་ཅིན་ གན་རྒྱ་དེ་གིས་ གནས་ཚུལ་བྱིན་མི་ མི་ངོམ་དེ་ལུ་ ཁྲིམས་ཁང་གི་ཉེན་སྲུང་བྱིན་པ་ཅིན་ ཁྲིམས་འདུན་ལུ་བཅར་ཏེ་ ཁོ་རའི་ངོ་རྟགས་ གསལ་སྟོན་འབད་ནི་ཨིན་ཟེར་བའི་ གོ་བརྡ་སྤྲོད་འོང་། དེ་མ་ཚད་ གལ་སྲིད་ གནས་ཚུལ་བྱིན་མི་དེ་གིས་ ཤུལ་ལས་བློ་གྱུར་ཏེ་ གནས་ཚུལ་ཕྱིར་བཏོན་འབད་རུང་ གན་རྒྱ་དེ་གིས་ ཁྱོད་ར་ལུ་ཕན་ཐོགས་འོང་།\nགན་རྒྱ་དེ་གིས་ ཁྱོད་ར་ལུ་ ཕན་ཐོགས་ཡོད་མེད་བསམ་ཞིབ་འབད་དགོ། གནས་ཚུལ་བྱིན་མི་དེ་ ཁྲིམས་འབྲེལ་གྱི་ཡི་གུ་བཟོ་མི་ལུ་ འཚེར་སྣང་བསྐྱེད་འོང་། དེ་འབདཝ་ལས་ཁོང་གིས་ཁྱོད་ལུ་བློ་གཏད་ཚུགསཔ་ འགྱོ་ཞིནམ་ལས་ གན་ཡིག་བཟོ་ནིའི་སྐོར་ལས་ བསྟུན་གྲོས་འབད་དགོ། ཡང་ན་ ཐོ་བཀོད་འབད་ནི་དང་ སྒྲ་བཟུང་བཞག་ནི་ལ་སོགས་པའི་ ཐབས་ཤེས་གཞན་གྱི་ཐོག་ལས་ ཉེན་སྲུང་འབད་དགོ